
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 603 

5 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Επιτροπής Αξιολόγησης προτάσεων στο 
πλαίσιοτου Επιχειρησιακού Προγράμματος Κοινω¬ 


νία της Πληροφορίας, Μέτρο 3.3. 1 

Αύξηση ύψους επιχ/σης στον ΚΑΕ 2519, Φ. 29/110 .... 2 


Καθορισμός διαδικασιών Διαχείρισης της πράξης «Κα¬ 
τάρτιση αυτοαπασχολουμένων στον Πρωτογενή 
τομέα για το 2005» μέτρο 2 «Ενίσχυση και υποστή¬ 
ριξη της συμμετοχής των αυτοαπασχολουμένων 
σε προγράμματα αναβάθμισης των δεξιοτήτων 
τους» άξονας 4 του Ε.Π «Απασχόληση και Επαγ¬ 
γελματική Κατάρτιση - Γ ΚΠΣ 2000 - 2006» που θα 
υλοποιηθεί με επιχορήγηση του τελικού δικαιού¬ 


χου ΟΓΕΕΚΑ«ΔΗΜΗΤΡΑ»ταέτη 2005 και2006.... 3 

Τροποποίηση του Οργανισμού Εσωτερικής Υπηρε¬ 
σίας του Δήμου Φενεού Ν. Κορινθίας. 4 

Χορήγηση άδειας άσκησης επαγγέλματος Κοινωνικής 
Λειτουργού στη Μπαμπάλα Ευγενία του Κωνστα¬ 
ντίνου, κατοίκου Βασιλειάδας Καστοριάς. 5 

Κύρωση αναδασμού αγροκτήματος «ΖΑΠΠΕΙΟ» στο 

Ν. Λάρισας. 6 

Κύρωση υποχρεωτικού αναδασμού αγροκτήματος 

«Μίσχος» (Τμήμα) Ν. Ροδόπης έτους 2004. 7 

Χορήγηση άδειας κυκλοφορίας φαρμακευτικού σκευ¬ 
άσματος ϋΙΟΕΟΡΕΝΑΟ/ΒΕνΟ . 8 

Χορήγηση άδειας κυκλοφορίας φαρμακευτικού σκευ¬ 
άσματος ΑΝΤΙΟΟΑθυΐΑΝΤ ΟΙΤΒΑΤΕ ΡΗ05- 

ΡΗΑΤΕ ΟΕΧΤΒ03Ε ΒΟΕΙΙΤΙΟΝ/ΒΙΟΣΕΡ. 9 

Χορήγηση άδειας κυκλοφορίας φαρμακευτικού σκευ¬ 
άσματος ΤΒΟΜΕΤΗΑΜΙΝΕ ΙΝϋΕΟΤΙΟΝ 0,3 

Μ/ΒΙΟΣΕΡ. 10 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΕΝΑΗΙΜΙΝΕ. 11 


ΑΠΟΦΑΣΕΙ Σ 

Αριθ. 5534 (1) 

Σύσταση Επιτροπής Αξιολόγησης προτάσεων στο πλαί¬ 
σιο του Επιχειρησιακού Προγράμματος Κοινωνία της 
Πληροφορίας, Μέτρο 3.3. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό Συνέ¬ 
δριο, το Νομικό Συμβούλιο του Κράτους και άλλες διατά¬ 
ξεις», όπως τροποποιήθηκε με το άρθρο 33 του ν. 1326/ 
1983 και αντικαταστάθηκε με το άρθρο 4 του ν. 2303/ 
1995. 

β.Τουν. 1514/1985 (ΦΕΚ 13/Α/8.2.1985) «Ανάπτυξη της 
Επιστημονικής και Τεχνολογικής Έρευνας», όπως έχει 
τροποποιηθεί και ισχύει σήμερα. 

γ. Του ν. 1558/1985 (ΦΕΚ 137/Α/26.7.1985) «Κυβέρνηση 
και Κυβερνητικά Όργανα». 

δ. Του ν. 2470/1997 (ΦΕΚ 40/Α/21.3.1997) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

ε. Του ν. 2771/1999 (ΦΕΚ280/Α/16.12.1999) «Περί Ειδι¬ 
κών Λογαριασμών και άλλες διατάξεις». 

στ. Του ν. 2860/2000 (ΦΕΚ 251/Α/14.11.2000) «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

ζ. του ν. 2919/2001 (ΦΕΚ 128/Α/25.6.2001) «Σύνδεση 
Έρευνας και Τεχνολογίας με την Παραγωγή και άλλες 
διατάξεις». 

η. Του ν. 2954/2001 (ΦΕΚ 255/Α/2.11.2001) «Φορολογι¬ 
κές ρυθμίσεις, αμοιβαία κεφάλαια, συμπλήρωση της χρη¬ 
ματιστηριακής νομοθεσίας και άλλες διατάξεις». 

2. Το π.δ. 27/1996 (ΦΕΚ 19/Α/1.2.1996) «Συγχώνευση 

των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ 85/Α/17.3.2004) Ανασύσταση 
του Υπουργείου Τουρισμού. 

4. Το π.δ. 274/2000 (ΦΕΚ 225/Α/17.10.2000) «Όροι, προ¬ 
ϋποθέσεις και διαδικασία χρηματοδότησης (επιχορήγη¬ 
σης ή συνδρομής) έργων και προγραμμάτων που υπο¬ 
βάλλονται από βιομηχανικές ή άλλες παραγωγικές μονά¬ 
δες», όπως τροποποιήθηκε με το π.δ. 103/2003 (ΦΕΚ 
96/Α/23.04.2003) και το άρθρο 34 του ν. 3259/4.8.2004. 

5. Την υπ’ αριθμ. απόφαση 5005/7.5.2004 (ΦΕΚ6812/Β/ 
11.5.2004) «Μεταβίβαση στο Γ ενικό Γ ραμματέα Έρευνας 
και Τεχνολογίας, στους Προϊσταμένους Δ/νσεων και λοι¬ 
πούς προϊσταμένους υπηρεσιακών μονάδων της Γενικής 
Γραμματείας Έρευνας και Τεχνολογίας (ΓΓΕΤ) του 
Υπουργείου Ανάπτυξης του δικαιώματος να υπογράφουν 
«Με εντολή Υπουργού». 

6. Την υπ’ αριθμ. 5439/85/14.5.1985 κοινή απόφαση 
Υπουργών Οικονομικών και Έρευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους επο¬ 
πτευόμενους από αυτό φορείς για την αξιοποίηση των 
κονδυλίων της έρευνας» όπως τροποποιήθηκε και συ¬ 
μπληρώθηκε με τις υπ’ αριθμ. 5056/20.5.1987, 7401/ 
11.5.1988, 570/19.1.1994 και 12739/9.10.2000 όμοιες 
αποφάσεις. 

7. Την απόφαση της επιτροπής της Ευρωπαϊκής Ενω¬ 
σης υπ’ αριθμ. Ό (2001) 551/14.3.2001 με κωδικό 
2000/ΘΒ/ 16/1/ΡΟ/023 για την έγκριση του Επιχειρησια¬ 
κού Προγράμματος «Κοινωνία της πληροφορίας» 

8. Το Συμπλήρωμα Προγραμματισμού όπως εγκρίθηκε 
με την υπ’ αριθμ. 2/27.6.2002 απόφαση της Επιτροπής 
Παρακολούθησης του ΕΠ της Κ.Τ.Π. και ειδικά το τμήμα 
που αναφέρεται στο Μέτρο 3.3. 

9. Τομεαρ. Πρωτ. Ε(2002) 140 έγγραφο της Γενικής Δι¬ 
εύθυνσης Ανταγωνισμού της Ευρωπαϊκής Επιτροπής, με 
το οποίο εγκρίνεται το καθεστώς κρατικών ενισχύσεων 
της Πράξης (ν. 547/2001). 

10. Τις ανάγκες αξιολόγησης των προτάσεων στο πλαί¬ 
σιο του Επιχειρησιακού Προγράμματος Κοινωνία της 
Πληροφορίας, Μέτρο 3.3, Πράξη «Επεξεργασία Εικόνων, 
Ήχου και Γλώσσας», αποφασίζουμε: 

1. Συστήνουμε επιτροπή αξιολόγησης των προτάσεων 
που θα υποβληθούν στο πλαίσιο του Επιχειρησιακού 
Προγράμματος Κοινωνία της Πληροφορίας, Μέτρο 3.3, 
Πράξη «Επεξεργασία Εικόνων, Ήχου και Γλώσσας» απο- 
τελούμενη από 5 έως 7 μέλη τα οποία δύναται να προέρ¬ 
χονται από εμπειρογνώμονες ΑΕΙ, ΤΕΙ, Ερευνητικών Κέ¬ 
ντρων, καθώς και ιδιώτες-στελέχη επιχειρήσεων ή οργα¬ 
νισμών της Ελλάδος ή του Εξωτερικού. Τα μέλη της 
επιτροπής ορίζονται ως κριτές και εισηγούνται στην επι¬ 
τροπή για τις προτάσεις από άποψη επιστημονικής, τε¬ 
χνικής και οικονομικής αρτιότητας και σημασίας. Όλοι οι 
κριτές συγκροτούν την επιτροπή, η οποία εξετάζει όλες 
τις προτάσεις και αποφασίζει για την αποδοχή ή την 
απόρριψη της κάθε πρότασης. 

2. Ο συντονισμός της Επιτροπής ανατίθεται σε στέλε¬ 
χος της ΓΓΕΤ όπως επίσης και η εισήγηση σχετικά με την 
αρτιότητα της πρότασης, χρέη δε γραμματέα ασκεί υπάλ¬ 
ληλος ή συνεργάτης της ΓΓΕΤ. 

3. Στην επιτροπή δύναται να συμμετέχει ένας τουλάχι¬ 
στον εκπρόσωπος του Συνδέσμου Ελλήνων Βιομηχανιών 
ή της Ένωσης Εμπορικών και Βιομηχανικών Επιμελητη¬ 
ρίων, χωρίς ψήφο. 


4. Οι συνεδριάσεις των επιτροπών αξιολόγησης διεξά¬ 
γονται εντός της ΓΓΕΤ ή σε οποιοδήποτε άλλο χώρο, 
εκτός ωραρίου εργασίας. 

5. Τα μέλη των επιτροπών ορίζονται με απόφαση του Γε¬ 
νικού Γ ραμματέα Έρευνας και Τεχνολογίας. 

6. Στα μέλη των επιτροπών θα καταβάλλεται αμοιβή 
σύμφωνα με τα αναγραφόμενα στην αντίστοιχη υ.α. 

7. Η αμοιβή των μελών, τα έξοδα μετακίνησης και δια¬ 
μονής θα βαρύνουν τις πιστώσεις του έργου 
2003ΣΕ01330010 ΣΑΕ 013/3. Τα απαιτούμενα δικαιολο- 
γητικά πληρωμής είναι τα προβλεπόμενα από τις διατά¬ 
ξεις του π.δ. 4/2002 και την με α.π. 60630/ΕΥΣ 
5671/16.9.03 εγκύκλιο του ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 

-♦- 

Αριθ. 45983 (2) 

Αύξηση ύψους επιχ/σης στον ΚΑΕ 2519, Φ. 29/110. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

1 .Έχοντας υπόψη τις διατάξεις: 

α) Του ν. 1558/1985 «Κυβέρνηση και Κυβερνητικά Όρ¬ 
γανα». 

β) Του ν. 402/1988 «Οργανισμός Υπουργείου Γεωργίας». 

γ) Του ν. 2362/1995 «Περί Δημ. Λογιστικού Ελέγχου 
Δαπ. Κράτους και άλλες διατάξεις». 

δ) Τον. 2637/27.8.1998 «Σύσταση οργανισμώνκ.λπ.» 

2. Την υπ’ αριθμ. 14650/Δ1ΟΕ-85/17.3.2004 (ΦΕΚ 519/Β/ 
2004) κοινή υπουργική απόφαση του Πρωθυπουργού και 
Υπ. Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

3. Το γεγονός ότι για την επιχορήγηση του Ο.Π.Ε.Γ.Ε.Π. 
στον προϋπ/σμό εξόδων Υπ. Αγροτικής Ανάπτυξης και 
Τροφίμων Φ. 29/110, ΚΑΕ 2519 οικον. έτους 2005 έχει εγ¬ 
γράφει πίστωση που ανέρχεται στο ποσό των 
2.210.000,00 ΕυΒΟ. 

4. Την υπ’ αριθμ. 2/17566Α/20.4.2005 απόφαση του Υπ. 
Οικονομίας και Οικονομικών με την οποία αυξήθηκε η 
επιχ/ση στον Ο.Π.Ε.Γ.Ε.Π κατά 3.000.000,00 ευρώ, απο¬ 
φασίζουμε: 

Αυξάνουμε το ύψος της επιχορήγησης του Ο.Π.Ε.Γ.Ε.Π. 
για το οικον. έτος 2005 κατά 3.000.000,00 ευρώ ήτοι από 
2.210.000,00 ευρώ σε 5.210.000,00 € σε βάρος της πίστω¬ 
σης του προϋπ/σμού εξόδωντου Υπ. Αγροτικής Ανάπτυξης 
& Τροφίμων, Φ. 29/110, Κ.Α. 2519 «Επιχορήγηση στονΟΠΕ- 
ΓΕΠ» για την υλοποίηση των σκοπών του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 

ΚΑΙ ΟΙΚΟΝΟΜΙΚΩΝ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 

Αριθ. 133855 (3) 

Καθορισμός διαδικασιών Διαχείρισης της πράξης «Κα¬ 
τάρτιση αυτοαπασχολουμένων στον Πρωτογενή το¬ 
μέα για το 2005» μέτρο 2 «Ενίσχυση και υποστήριξη 
της συμμετοχής των αυτοαπασχολουμένων σε προ¬ 
γράμματα αναβάθμισης των δεξιοτήτων τους» άξονας 
4του Ε.Π «Απασχόληση και Επαγγελματική Κατάρτιση 
- Γ' ΚΠΣ 2000 - 2006» που θα υλοποιηθεί με επιχορή¬ 
γηση του τελικού δικαιούχου ΟΓΕΕΚΑ «ΔΗΜΗΤΡΑ»τα 
έτη 2005 και 2006. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του ν. 1558/1985 «Κυβέρνηση και Κυβερνητικά όργα¬ 
να», όπως συμπληρώθηκε με το ν. 2081/1992 και τροπο¬ 
ποιήθηκε από τον. 2469/1997. 

2. Του ν. 131/1974 «περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και αλι¬ 
ευτικήν παραγωγήν» (Α' 320), που τροποποιήθηκε με τις 
διατάξεις του ν. 1409/1983 «Τροποποίηση και συμπλήρω¬ 
ση των διατάξεων του ν.δ. 131/1974 περί παροχής οικο¬ 
νομικών ενισχύσεων εις τη γεωργικήν, κτηνοτροφικήν, 
δασικήν και αλιευτικήν παραγωγήν και άλλες διατάξεις» 
(Α' 199) και τις διατάξειςτου άρθρου 11 του ν. 2512/1997 
«Ρύθμιση συνταξιοδοτικών θεμάτων και στρατιωτικών και 
άλλες διατάξεις» (Α' 138). 

3. Του ν. 2860/2000 «Διαχείριση, παρακολούθηση, και 
έλεγχος του Κοινοτικού Πλαισίου Στήριξης και άλλες δια¬ 
τάξεις». 

4. Του ν. 2520/1997 «Μέτρα για τους νέους αγρότες, σύ¬ 
σταση Οργανισμού Γεωργικής Επαγγελματικής Εκπ/σης, 
κατάρτισης και Απασχόλησης και άλλες διατάξεις» (Α' 173). 

5. Του ν. 2945/2001 «Εθνικό σύστημα προστασίας της 
αγροτικής δραστηριότητας και άλλες ρυθμίσεις θεμάτων 
αρμοδιότητας του Υπουργείου Γεωργίας» (Α' 223). 

6. Την απόφαση της Επιτροπής Ε.Κ. Ε(2001) 38/ 
9.3.2001 που εγκρίνει το Ε.Π. «Απασχόληση και Επαγγελ¬ 
ματική Κατάρτιση» όπως τροποποιήθηκε και ισχύει. 

7. Τις αποφάσεις της 1ης και 4ης Επιτροπής παρακο- 
λούθησηςτης 30.5.2001 καιτης8.11.2004αντίστοιχαγια 
την έγκριση του Συμπληρώματος Προγραμματισμού του 
Ε.Π. «Απασχόληση και Επαγγελματική Κατάρτιση» και ει¬ 
δικά το τμήμα που αναφέρεται στο μέτρο που εντάσσεται 
η αναφερόμενη στην απόφαση πράξη. 

8. Τα ειδικά κριτήρια επιλογής των πράξεων στο μέτρο 
4.2 όπως εγκρίθηκαν στην 1η Επιτροπή Παρακολούθη- 
σηςτου Προγράμματος της 30ης Μάίου 2001. 

9. Τους Κανονισμούς: 

α) (ΕΚ) αριθ. 1260/1999 «περί γενικών διατάξεων για τα 
διαρθρωτικά Ταμεία»,όπως τροποποιήθηκε και ισχύει. 

β) (ΕΚ) αριθ. 1784/1999 «σχετικά με το Ευρωπαϊκό Κοι¬ 
νωνικό Ταμείο». 

γ) (ΕΚ) αριθ. 1685/2000 «για την θέσπιση λεπτομερών 
κανόνων εφαρμογής του κανονισμού υπ’ αριθμ. 
1260/1999, όσον αφορά την επιλεξιμότητα των δαπανών 
των ενεργειών που συγχρηματοδοτούνται από τα διαρ¬ 
θρωτικά ταμεία», όπως τροποποιήθηκε με τον Κανονισμό 
(ΕΚ)448/2004 και ισχύει. 

δ) (ΕΚ) αριθ. 438/2001) «για θέσπιση λεπτομερών κα¬ 
νόνων εφαρμογής του κανονισμού (ΕΚ) αριθ. 1260/1999 
του Συμβουλίου όσον αφορά τα συστήματα διαχείρισης 


και ελέγχου των παρεμβάσεων των διαρθρωτικών ταμεί¬ 
ων»,όπως τροποποιήθηκε με τον Κανονισμό (ΕΚ) 
23552002 και ισχύει. 

ε) (ΕΚ) αριθ. 1257/99 του Συμβουλίου «για τη στήριξη 
της αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) και για 
την τροποποίηση και κατάργηση ορισμένων κανονι¬ 
σμών», όπως τροποποιήθηκε με τον Κανονισμό (ΕΚ) 
1783/2003 και ισχύει. 

στ) (ΕΚ) αριθ. 817/2004 της Επιτροπής σχετικά με τους 
λεπτομερείς κανόνες εφαρμογής του Κανονισμού (ΕΚ) 
αριθ. 1257/1999 του Συμβουλίου για τη στήριξη της αγρο¬ 
τικής ανάπτυξης από το Ευρωπαϊκό Γεωργικό Ταμείο 
Προσανατολισμού και Εγγυήσεων (ΕΓΤΠΕ). 

ζ) Τον Κανονισμό (ΕΚ) 1159/2000 «για τις δράσεις πλη¬ 
ροφόρησης και δημοσιότητας που πρέπει να αναλαμβά¬ 
νουν τα κράτη μέλη σχετικά με τις παρεμβάσεις των διαρ¬ 
θρωτικών ταμείων». 

10. Την υπ’ αριθμ. 112392/1.11.2004 κοινή υπουργική 
απόφαση των Υπουργών Οικονομίας και Οικονομικών και 
Απασχόλησης και Κοινωνικής Προστασίας «Τροποποίη¬ 
ση της υπ’αριθμ. 112809/18.6.2002 κοινή υπουργική από¬ 
φαση των Υπουργών Οικονομίας και Οικονομικών και Ερ¬ 
γασίας και Κοινωνικών Ασφαλίσεων για Ενιαίο Σύστημα 
Διαχείρισης, Αξιολόγησης, Παρακολούθησης και Ελέγ¬ 
χου των ενεργειών Επαγγελματικής Κατάρτισης συγχρη- 
ματοδοτούμενων από το ΕΚΤ στο πλαίσιο του Γ' ΚΠΣ 
(2000 - 2006) για όλα τα Επιχειρησιακά Προγράμματα που 
εμπεριέχουν δράσεις Κατάρτισης» (Β' 1813). 

10. Την υπ’ αριθμ. 225738/7.2.2005 απόφαση της Ειδι¬ 
κής Υπηρεσίας Διαχείρισης του Υπουργείου Απασχόλη¬ 
σης και Κοινωνικής Προστασίας για την ένταξη της πρά¬ 
ξης στο μέτρο 2 του άξονα 4 του Ε.Π «Απασχόληση και 
Επαγγελματική Κατάρτιση» με συγχρηματοδότηση της 
Δημόσιας δαπάνης κατά 75% από το Ευρωπαϊκό Κοινωνι¬ 
κό Ταμείο. 

11. Την υπ’ αριθμ. Υ1 /10.3.2004 απόφαση του Πρωθυ¬ 
πουργού «Μεταβολή Τίτλων Υπουργείων και καθορισμός 
της σειράς τάξης των Υπου ργείων» (Β' 513). 

12. Την εισήγηση της Δ/νσης Γεωργικών Εφαρμογών, 
αποφασίζουμε: 

Άρθρο Ιο 

ΠΕΡΙΓΡΑΦΗ ΤΗΣ ΔΡΑΣΗΣ 

Η πράξη αναφέρεται σε ενέργειες κατάρτισης αυτοα¬ 
πασχολουμένων στον πρωτογενή τομέα στα πλαίσια του 
Γ ΚΠΣ και αποσκοπεί στον εκσυγχρονισμό και βελτίωση 
του οικονομικού επιπέδου των γεωργικών εκμεταλλεύσε¬ 
ων, αύξηση της ανταγωνιστικότητας των παραγομένων 
προϊόντων, του εισοδήματος και καλυτέρευση της ποιό¬ 
τητας ζωής των κατοίκων της υπαίθρου, με τη βελτίωση 
των δεξιοτήτων και την ανάπτυξη επιχειρηματικού πνεύ¬ 
ματος των εκπαιδευομένων. Αναλυτικά οι ενέργειες κα¬ 
τάρτισης περιλαμβάνουν προγράμματα: 

- για νέους αγρότες με υποχρέωση εκπαίδευσης η 
οποία προκύπτει από την ένταξή τους στα επιχειρησιακά 
προγράμματα του Γ' ΚΠΣ του τομέα ΓΕΩΡΓΙΑ 

- για αυτοαπασχολούμενες γυναίκες στον πρωτογενή 
τομέα 

- για αλιείς 

- για αυτοαπασχολούμενους στον πρωτογενή τομέα 
εξειδικευμένα θέματα κατάρτισης (πιστοποιημέναποιοτι¬ 
κά προϊόντα ως βιολογικά - αναγνώριση προϊόντων ως, 

ΠΟΠ, ΠΓΕ, ΕΠΠΕ - επιχειρηματική γεωργία κλπ.) με στό¬ 
χο τη βελτίωση της ποιότητας και της ανταγωνιστικότη¬ 
τας των παραγομένων προϊόντων. 

Άρθρο 2ο 

ΠΡΟΔΙΑΓΡΑΦΕΣ ΚΑΤΑΡΤΙΣΗΣ 

2.1. Η μεθοδολογία σχεδιασμούτωνπρογραμμάτων κα¬ 
τάρτισης τα οποία αποτελούνται από το θεωρητικό και το 
πρακτικό μέρος θα πρέπει να βασίζεται στις αρχές εκπαί¬ 
δευσης των ενηλίκων που είναι οι εξής: 

- Συνδυασμός της θεωρίας με την πράξη/Βιωματική μέ- 
Θοδος/Αξιοποίηση, γνώσεων και εμπειριών των καταρτι- 
ζομένων. 

- Σύνδεση του αντικειμένου μάθησης με τις ανάγκες και 
τα ενδιαφέροντα των καταρτιζομένων. Εξατομικευμένη 
προσέγγιση. 

- Ανάπτυξη του κριτικού τρόπου σκέψης. 

- Αμφίδρομες σχέσεις εκπαιδευτών - εκπαιδευομένων. 
Οι εκπαιδευτικές τεχνικές που θα χρησιμοποιηθούν θα 
πρέπει να είναι εκείνες που αναπτύσσουν την ενεργητική 
συμμετοχή των εκπαιδευομένων, όπως μελέτες περίπτω¬ 
σης, διάλογος, απαντήσεις σε ερωτήσεις, εκμαίευση, 
προσομοίωση, συζήτηση σε μικρές ομάδες, παίξιμο ρό¬ 
λων. 

2.2. Η πρακτική άσκηση θα πρέπει να γίνεται, κατά τέ¬ 
τοιο τρόπο, ώστε να εξασφαλίζεται η συνάφεια της με το 
θεωρητικό μέρος του προγράμματος, να χρησιμοποιού¬ 
νται ενεργητικές τεχνικές και να μην υπάρχει απλή παρα¬ 
τήρηση αλλά επίδειξη/παρατήρηση και να παρέχονται 
πραγματικές γνώσεις στον εκπαιδευόμενο. 

Σε καμία περίπτωση η πρακτική άσκηση δεν μπορεί να 
είναι απλή παρατήρηση. Κατά τη διάρκεια της πρακτικής 
άσκησης είναι υποχρεωτική η παρουσία εκπαιδευτή στο 
χώρο στον οποίο αυτή διενεργείται. Σε ορισμένα θέματα 
πρακτικής άσκησης είναι δυνατόν οι εκπαιδευόμενοι να 
χωρίζονται σε 2 ομάδες με 2 εκπαιδευτές. Στην περίπτω¬ 
ση αυτή το σύνολο των ωρών των εκπαιδευτών θα είναι 
μεγαλύτερο από το σύνολο των ωρών της εκπαίδευσης 
σε καμία περίπτωση όμως δεν θα πρέπει να υπερβαίνει το 
30% των ωρών που παρακολουθεί ο καταρτιζόμενος. 

2.3. Κάθε εκπαιδευτικό πρόγραμμα περιλαμβάνει το 
ημερήσιο αναλυτικό πρόγραμμα με τους εκπαιδευτές και 
το συνολικό προϋπολογισμό της δαπάνης ανά κατηγορία. 

Οι καταρτίσεις θα πραγματοποιούνται με ευθύνη των 
Γεωτεχνικών υπαλλήλων των κέντρων «ΔΗΜΗΤΡΑ» 
στους χώρους των δομών κατάρτισης και σε περιπτώσεις 
που κρίνεται απαραίτητο από τον ΟΓΕΕΚΑ «ΔΗΜΗΤΡΑ», 
λόγω των ιδιαιτεροτήτων του αγροτικού επαγγέλματος, 
σε χώρους εκτός των δομών. Στην περίπτωση αυτή θα 
πρέπει να τηρούνται οι εξής προϋποθέσεις: 

Ο εν λόγω χώρος να βρίσκεται σε Δημοτικό διαμέρισμα 
που απέχει πέραν των 15 χιλιομέτρων από το κέντρο «ΔΗ¬ 
ΜΗΤΡΑ». 

Η εκπαίδευση να υλοποιείται σε αίθουσα που θα παρα- 
χωρηθεί από φορέα Δημόσιο ή ιδιωτικό ή που θα ενοικια- 
σθεί σύμφωνα με τις ισχύουσες διατάξεις της Εθνικής νο¬ 
μοθεσίας και θα πρέπει να έχει: ελάχιστη επιφάνεια του 
χώρου διδασκαλίας 1,5 τ.μ. / καταρτιζόμενο επαρκή αερι¬ 
σμό, φωτισμό, θέρμανση, μία τουλάχιστον τουαλέτα αν- 
δρών και μία γυναικών, να μην είναι υπόγειος, να παρέχει 
ασφάλεια για τους καταρτιζόμενους ίσης κλίμακας, βασι¬ 
κά μέτρα πυροπροστασίας κ.λ.π. 


Ο χώρος διδασκαλίας να διαθέτει τραπέζια - καθίσματα 
αναλόγου αριθμού με τους καταρτιζόμενους και τα απα¬ 
ραίτητα εποπτικά μέσα. 

Άρθρο 3ο 

ΕΚΠΑΙΔΕΥΤΙΚΟΙ ΟΡΟΙ 

3.1. Ως ελάχιστη διάρκεια κάθε προγράμματος κατάρ¬ 
τισης ορίζονται οι 40 ώρες και μέγιστη 300 ώρες. 

Το θεωρητικό μέρος θα πρέπει να είναι κατ’ ελάχιστο το 
40% και κατά μέγιστο το 70% του συνόλου των ωρών του 
προγράμματος κατάρτισης και να συναρτάται άμεσα με 
το εκπαιδευτικό αντικείμενο. 

Μαθήματα υγιεινής και ασφάλειας της εργασίας, προ¬ 
στασίας του περιβάλλοντος και βασικών αρχών λειτουρ¬ 
γίας των γεωργικών επιχειρήσεων θα πρέπει να περιλη- 
φθούν σε ποσοστό μέχρι 10% στο σύνολο των ωρών του 
θεωρητικού μέρους. 

Η ημερήσια διάρκεια κάθε προγράμματος δεν μπορεί 
να ξεπερνά τις δώρες (θεωρία και πρακτική) συμπεριλαμ¬ 
βανομένων των διαλειμμάτων. Η πρακτική άσκηση όταν 
πραγματοποιείται στις δομές κατάρτισης δεν μπορεί να 
υπερβαίνει τις 6 ώρες συμπεριλαμβανομένων των δια¬ 
λειμμάτων και τις 8 ώρες όταν πραγματοποιείται εκτός 
αυτής (π.χ. σε γεωργικές εκμεταλλεύσεις) 

Ο αριθμός των καταρτιζομένων κάθε προγράμματος θα 
πρέπει να είναι τουλάχιστον 5 άτομα και να μην υπερβαί¬ 
νει τα 25 άτομα. 

Η πρακτική άσκηση δύναται να υλοποιηθεί ή σε πιστο¬ 
ποιημένες δομές κατάρτισης ή σε συνεργαζόμενες επι¬ 
χειρήσεις και φορείς του Δημοσίου ή του Ιδιωτικού τομέα. 

Η ημερήσια εκπαίδευση ολοκληρώνεται το αργότερο 
μέχριτην21η ώρα. Η εκπαιδευτική ώρα ορίζεται σε 45 λε¬ 
πτά. 

Δεν επιτρέπεται η κατάρτιση τις Κυριακές και επίσημες 
αργίες. 

3.2. Για κάθε εκπαιδευτική ενότητα είναι υποχρεωτική η 
παροχή στους εκπαιδευόμενους του απαιτούμενου κα¬ 
τάλληλου και εύχρηστου εκπαιδευτικού υλικού (δακτυλο¬ 
γραφημένες σημειώσεις, βιβλία, απαραίτητα υλικά για 
πρακτική άσκηση κ.λ.π.). 

3.3. Επιτρέπεται η απουσία των καταρτιζομένων σε πο¬ 
σοστό 10% της συνολικής διάρκειας του προγράμματος, 
το οποίο αυξάνεται στο 20% για καταρτιζόμενους που 
έχουν αποδεδειγμένη νοσηλεία σε Δημόσιο Νοσοκομείο 
κατά τη διάρκεια υλοποίησης του προγράμματος. 

Το καταβαλλόμενο εκπαιδευτικό επίδομα πρέπει να 
αντιστοιχεί στις ώρες παρακολούθησης του προγράμμα¬ 
τος. 

Καταρτιζόμενοι που έχουν πραγματοποιήσει περισσό¬ 
τερες απουσίες από το 10% του συνολικού αριθμού των 
ωρών του προγράμματος δεν δικαιούνται οποιοσδήποτε 
αμοιβής και δεν τους χορηγείται βεβαίωση κατάρτισης. 

Επίσης παρακρατείται από τον ΟΓΕΕΚΑ «ΔΗΜΗΤΡΑ» 
το χρηματικό ποσό της ιδίας συμμετοχής. Η συμμετοχή 
τους σε επόμενο εκπαιδευτικό πρόγραμμα συνεπάγεται 
εκ νέου καταβολή της δαπάνης ιδίας συμμετοχής. 

Άρθρο 4ο 

ΔΙΑΔΙΚΑΣΙΑ ΕΠΙΛΟΓΗΣ ΚΑΤΑΡΤΙΖΟΜΕΝΩΝ 

4.1. Για τους νέους αγρότες που είναι υπόχρεοι εκπαί¬ 
δευσης η επιλογή των καταρτιζομένων θα γίνεται με κρι¬ 
τήρια την ημερομηνία έγκρισης του επενδυτικού τους 
σχεδίου από τις αρμόδιες υπηρεσίες αγροτικής ανάπτυ- 

ξης σε επίπεδο νομού καθώς και την κύρια κατεύθυνση 
του επενδυτικού τους σχεδίου ώστε κάθε εκπαιδευόμε¬ 
νος να παρακολουθεί τα αντίστοιχα θεματολογία εκπαί¬ 
δευση. 

4.2. Για γυναίκες αυτοαπασχολούμενες στον πρωτογε¬ 
νή τομέα λαμβάνονται υπόψη τα παρακάτω κριτήρια: 

- αρχηγοί γεωργικών εκμεταλλεύσεων 

- μέλη αγροτικών γυναικείων συνεταιρισμών 

- μέλη αγροτικών οικογενειών που έχουν ενταχθεί και 
επιδοτηθεί για δραστηριότητες αγροτουριστικές και 
αγροβιοτεχνικές 

- δυνατότητα χρησιμοποίησης των παρεχομένων γνώ¬ 
σεων για την ουσιαστική βελτίωση του αγροτικού εισοδή¬ 
ματος 

- κοινωνικά κριτήρια 

4.3. Για τα προγράμματα του τομέα αλιείας λαμβάνο- 
νται υπόψη τα παρακάτω κριτήρια: 

- κατά κύριο επάγγελμα αλιείς και υδατοκαλλιεργητές. 

- απασχολούμενοι στους κρατικούς ιχθυογεννητικούς 
σταθμούς και σε μονάδες υδατοκαλλιεργητών. Η απα¬ 
σχόληση αυτή πιστοποιείται με βεβαίωση του προϊσταμέ¬ 
νου του σταθμού ή του εργοδότη υδατοκαλλιεργητή. 

- εργαζόμενοι σε επιχειρήσεις που επεξεργάζονται 
προϊόντα του αλιευτικού τομέα ( μεταποιητικές, συσκευ¬ 
αστήρια κλπ.). Η απασχόληση στις ανωτέρω επιχειρήσεις 
πιστοποιείται με βεβαίωση του εργοδότη. 

- Κοινωνικά κριτήρια. 

Η επαγγελματικότητα των αλιέων πιστοποιείται με την 
επαγγελματική άδεια αλιείας ατομική ή σκάφους ή την 
σχετική βεβαίωση αλιευτικού ή αγροτικού συλλόγου. 

4.4. Για τα προγράμματα αγροτών σε εξειδικευ μένα θέ¬ 
ματα κατάρτισης λαμβάνονται υπόψη τα παρακάτω κρι¬ 
τήρια: 

- αγρότες ενταγμένοι σε Κοινοτικά προγράμματα 

- αρχηγοί γεωργικών εκμεταλλεύσεων 

- μέλη αγροτικών οικογενειών 

- συνάφεια του προγράμματος κατάρτισης με την κύρια 
κατεύθυνση της αγροτικής εκμετάλλευσης 

- συνάφεια του προγράμματος κατάρτισης με νέες δρα¬ 
στηριότητες και προοπτικές της αγροτικής εκμετάλλευ¬ 
σης 

- δυνατότητα χρησιμοποίησης των παρεχομένων γνώ¬ 
σεων για την ουσιαστική βελτίωση του αγροτικού εισοδή¬ 
ματος 

- κοινωνικά κριτήρια 

Στις καταρτίσεις συμμετέχουν αυτοαπασχολούμενοι 
στον πρωτογενή τομέα ανεξάρτητα από το επίπεδο γνώ¬ 
σεων που ήδη έχουν. Γ ια την μεγαλύτερη όμως αποτελε- 
σματικότητα των εκπαιδεύσεων θα πρέπει να καταβληθεί 
κάθε δυνατή προσπάθεια δημιουργίας ομοιογενών τμη¬ 
μάτων. 

Άρθρο 5ο 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Το εκπαιδευτικό προσωπικό αποτελείται από υπαλλή¬ 
λους του Υπουργείου Αγροτικής Ανάπτυξης και Τροφί¬ 
μων, των Περιφερειών, των Νομαρχιακών Αυτοδιοικήσε¬ 
ων (Διευθύνσεων Αγροτικής Ανάπτυξη, Κτηνιατρικής, Εγ¬ 
γείων Βελτιώσεων), άλλων Υπουργείων, Νομικών 
Προσώπων Δημοσίου Δικαίου, εποπτευομένων από το 
Υπουργείο Αγροτικής Ανάπτυξης και Τροφίμων Οργανι¬ 
σμών και ελεύθερους επαγγελματίες εκπαιδευτές. 

Για όλες τις παραπάνω περιπτώσεις η επιλογή των εκ¬ 


παιδευτών γίνεται με άντλησή τους από το μητρώο εκπαι¬ 
δευτών του ΕΚΕΠΙΣ, ανάλογα με την ειδικότητα, εξειδί- 
κευση, επαγγελματική εμπειρία καθώς και τις απαιτήσεις 
των επιμέρους εκπαιδευτικών ενοτήτων των προγραμμά¬ 
των. 

Σε περιοχές ή θεματικές ενότητες, όπου πιστοποιημέ¬ 
νοι εκπαιδευτές δεν επαρκούν ή δεν υπάρχουν για την κά¬ 
λυψη των αναγκών των εκπαιδευτικών προγραμμάτων, 
μπορούν να χρησιμοποιηθούν και εκπαιδευτές μη ενταγ- 
μένοι στο μητρώο του ΕΚΕΠΙΣ σύμφωνα μεταπροβλεπό- 
μενα στην παράγραφο 10 του κεφαλαίου Β του άρθρου 4 
της 112392/1-11-2004 ΚΥΑτων Υπουργών Οικονομίας και 
Οικονομικών και Απασχόλησης και Κοινωνικής Προστα¬ 
σίας. 

Για τη χρησιμοποίηση εκπαιδευτών ελευθέρων επαγ- 
γελματιών είναι απαραίτητη και η υπογραφή συμβάσεων 
έργου σύμφωνα με την ισχύουσα νομοθεσία. 

Η αντικατάσταση εκπαιδευτών κατά τη διάρκεια υλο¬ 
ποίησης του προγράμματος επιτρέπεται μόνον, εφόσον 
οι αντικαταστάτες εκπαιδευτές πληρούν τα ίδια τυπικά 
και ουσιαστικά προσόντα. 

Άρθρο 6ο 

ΑΞΙΟΛΟΓΗΣΗ ΤΩΝ ΠΡΟΓΡΑΜΜΑΤΩΝ 

Το σύστημα αξιολόγησης των προγραμμάτων και οι λε¬ 
πτομέρειες εφαρμογής του καθορίζονται από τον φορέα 
υλοποίησης της πράξης. Θα πρέπει απαραίτητα να περι¬ 
λαμβάνει αξιολόγηση των εκπαιδευομένων κατά τη διάρ¬ 
κεια υλοποίησης του προγράμματος με την ολοκλήρωση 
κάθε εκπαιδευτικής ενότητας (προφορικά ή γραπτά) και 
γραπτή εξέταση μετά την ολοκλήρωση του προγράμματος. 

Η τελική γραπτή εξέταση των εκπαιδευομένων θα πραγ¬ 
ματοποιείται για κάθε κατηγορία προγραμμάτων από εκ¬ 
παιδευτή της αντίστοιχης ειδικότητας. 

Η συμμετοχή των καταρτιζομένων στο θεωρητικό μέ¬ 
ρος της κατάρτισης, στην πρακτική άσκηση και τις προ¬ 
φορικές και γραπτές εξετάσεις είναι υποχρεωτική. 

Άρθρο 7ο 

ΔΑΠΑΝΕΣ 

Το ύψος των δαπανών που καλύπτονται από τη συνολι¬ 
κή πίστωση για την υλοποίηση της πράξης και που είναι 
επιλέξιμες από το Ευρωπαϊκό Κοινωνικό Ταμείο είναι: 

7.1. ΔΑΠΑΝΕΣ ΕΚΠΑΙΔΕΥΤΩΝ 

7.1 ,α. Αμοιβές εκπαιδευτών μη ελευθέρων επαγγελμα- 
τιών (Κωδ. 61.01.07). 

Στους υπαλλήλους του Υπουργείου. Αγροτικής Ανά¬ 
πτυξης και Τροφίμων, των Περιφερειών, των Νομαρχια¬ 
κών Αυτοδιοικήσεων (Διευθύνσεων Αγροτικής Ανάπτυ¬ 
ξης, Κτηνιατρικής, Εγγείων Βελτιώσεων) ,άλλων Υπουρ¬ 
γείων, Νομικών Προσώπων Δημοσίου Δικαίου, 
εποπτευομένων από το Υπουργείο Αγροτικής Ανάπτυξης 
και Τροφίμων Οργανισμών, που απασχολούνται ως εκ¬ 
παιδευτικό προσωπικό στα προγράμματα κατάρτισης αυ¬ 
τοαπασχολούμενων στον πρωτογενή τομέα» καταβάλλε¬ 
ται ωριαία αποζημίωση το ύψος της οποίας καθορίζεται 
ως εξής: 

- μέχρι 44 ευρώ ανά ώρα κατάρτισης για τους εκπαι¬ 
δευτές που είναι κάτοχοι Διδακτορικού Διπλώματος και 
έχουν επαγγελματική εμπειρία πάνω από 7 χρόνια, 

- μέχρι 38 ευρώ ανά ώρα κατάρτισης για τους εκπαι¬ 
δευτές που είναι κάτοχοι μεταπτυχιακού τίτλου σπουδών 
και έχουν επαγγελματική εμπειρία πάνω από 3 χρόνια, 

- μέχρι 32 ευρώ ανά ώρα κατάρτισης για τους εκπαι¬ 
δευτές που είναι κάτοχοι μεταπτυχιακών τίτλων σπουδών 
και έχουν επαγγελματική εμπειρία μέχρι 3 χρόνια, καθώς 
και για τους εκπαιδευτές που είναι κάτοχοι πτυχίου τριτο¬ 
βάθμιας εκπαίδευσης και έχουν επαγγελματική εμπειρία 
πάνω από 3 χρόνια, 

- μέχρι 29 ευρώ ανά ώρα κατάρτισης για τους εκπαιδευ¬ 
τές που είναι κάτοχοι πτυχίου τριτοβάθμιας εκπαίδευσης 
και έχουν επαγγελματική εμπειρία από 1 μέχρι 3 χρόνια, 

- μέχρι 23 ευρώ ανά ώρα κατάρτισης για τους εκπαιδευ¬ 
τές που είναι κάτοχοι διπλώματος τμημάτων μεταδευτερο- 
βάθμιας επαγγελματικής κατάρτισης με επαγγελματική 
εμπειρία τουλάχιστον 4 ετών, απόφοιτους Τεχνικού Λυκεί¬ 
ου ή ΤΕΕ με επαγγελματική εμπειρία τουλάχιστον 5 ετών, 
ΤΕΕ Υπουργείου Αγροτικής Ανάπτυξης και Τροφίμων με 
επαγγελματική εμπειρία 4 ετών, απόφοιτους Γενικού Λυ¬ 
κείου με επαγγελματική εμπειρία τουλάχιστον 6 ετών, 

- μέχρι 18 ευρώ ανά ώρα κατάρτισης για τους εκπαι¬ 
δευτές πρακτικής άσκησης που έχουν ολοκληρώσει την 
9ετή υποχρεωτική εκ/ση και έχουν επαγγελματική εμπει¬ 
ρία 8 χρόνια. 

- μέχρι 15 ευρώ ανά ώρα κατάρτισης για τους εκπαι¬ 
δευτές πρακτικής εκπαίδευσης που έχουν αποδεδειγμέ¬ 
νη επαγγελματική εμπειρία τουλάχιστον 10 χρόνια. 

Οι ανωτέρω δαπάνες θεωρούνται επιλέξιμες εφόσον 
έχουν αποδοθεί οι ασφαλιστικές εισφορές (όπου και 
όπως απαιτείται) τα τέλη χαρτοσήμου και ο φόρος εισο¬ 
δήματος. 

Το ανώτατο όριο απασχόλησης των Δημοσίων υπαλλή¬ 
λων και των εποπτευομένων από το ΥΠΑΑΤ Οργανισμών, 
που μετέχουν ως εκπαιδευτές στα εκπαιδευτικά προ¬ 
γράμματα επαγγελματικής Κατάρτισης αγροτών, ορίζε¬ 
ται σε 6 ώρες ημερησίως και μέχρι 200 ώρες / εκπαιδευτή 
στο σύνολο του έτους. 

Απασχόληση εκπαιδευτών εντός του ωραρίου εργα¬ 
σίας στις υπηρεσίες τους ή πέραν του ανωτέρω καθορι- 
ζομένου ορίου θα γίνεται χωρίς καταβολή εκπαιδευτικής 
αποζημίωσης. 

7.1 .β. Αμοιβές εκπαιδευτών ελευθέρων επαγγελματιών 
(Κωδ. 61-00.07) δεν θα υπερβαίνουντο ύψοςτων αμοιβών 
των εκπαιδευτών της παραγράφου 7.1 .α για τις αντίστοι¬ 
χες κατηγορίες. 

7.1. γ. Δαπάνες μετακίνησης, διαμονής, διατροφής εκ¬ 
παιδευτών (Κωδ. 64.01.00) Το ύψος των δαπανών αυτών 
είναι αυτό που προβλέπεται από το Δημόσιο και τα παρα¬ 
στατικά στοιχεία (τιμολόγια, αποδείξεις) είναι τα προβλε- 
πόμενα από την 112392/1.11.2004 απόφαση του Υπουρ¬ 
γείου Απασχόλησης και Κοινωνικής Προστασίας. Οι δα¬ 
πάνες μετακίνησης του προσωπικού του ΟΓΕΕΚΑ 
«ΔΗΜΗΤΡΑ» ακολουθούν τα προβλεπόμενα από τον 
ισχύοντα «Κανονισμό Κατάστασης Προσωπικού Οργανι¬ 
σμού Γεωργικής Επαγγελματικής Κατάρτισης Απασχό¬ 
λησης (ΟΓΕΕΚΑ) «ΔΗΜΗΤΡΑ». 

7.2 ΔΑΠΑΝΕΣ ΕΚΠΑΙΔΕΥΟΜΕΝΩΝ 

7.2.1. Αμοιβές εκπαιδευομένων. (κωδ. 61.01.08) 

Στους εκπαιδευόμενους χορηγείται εκπαιδευτικό επί¬ 
δομα με την μορφή ημερήσιας αποζημίωσης με σκοπό τη 
μείωση της απώλειας του εισοδήματος τους, λόγω απου¬ 
σίας τους από τις εργασίες της γεωργικής τους εκμετάλ¬ 
λευσης τις ημέρες που παρακολουθούν το πρόγραμμα 
εκπαιδεύσεων. Το ύψος του εκπαιδευτικού επιδόματος 
(της οικονομικής ενίσχυσης) καθορίζεται στο ποσό των 
3,23 ευρώ ανά ώρα κατάρτισης, σύμφωνα με το εγκεκρι¬ 
μένο Τεχνικό Δελτίο. 


Το εκπαιδευτικό επιδομάτων εκπαιδευομένων χορηγεί¬ 
ται εφόσον τηρούνται οι όροι της παραγράφου 3.3 (άρ¬ 
θρο 3) της παρούσας. 

Το εκπαιδευτικό επίδομα αποτελεί εισόδημα και υπό- 
κειται σε φόρο εισοδήματος και τέλος χαρτοσήμου είναι 
δε επιλέξιμη δαπάνη, εφόσον έχουν αποδοθεί οι προανα- 
φερόμενες κρατήσεις και οι ασφαλιστικές εισφορές σύμ¬ 
φωνα με την ισχύουσα νομοθεσία. 

7.2.2. Δαπάνες διαμονής διατροφής εκπαιδευομένων. 

Το ύψος δαπανών της κατηγορίας αυτής καθορίζεται 

σε 4,4 ευρώ / άτομο / ημέρα εκπαίδευσης. Στις περιπτώ¬ 
σεις που κρίνεται απαραίτητη η διαμονή των εκπαιδευο- 
μένων στον τόπο εκπαίδευσης (Κέντρο «ΔΗΜΗΤΡΑ» ή 
διαμονή σε ξενοδοχείο) το ύψος της ημερήσιας δαπάνης 
είναι το προβλεπόμενο από το Δημόσιο. 

7.2.3. Δαπάνες μετακίνησης εκπαιδευομένων. 

Η δαπάνη αυτή καταβάλλεται στην περίπτωση που οι 
καταρτιζόμενοι διαμένουν εκτός των ορίων του Δημοτι¬ 
κού Διαμερίσματος ή της Κοινότητας, που βρίσκεται το 
Κέντρο Κατάρτισης (Κέντρο ΔΗ ΜΗΤΡΑ ή άλλος κατάλλη¬ 
λος εκπαιδευτικός χώρος), το ύψος της δε είναι ίσο με τον 
αριθμό των ημερών που παρακολούθησε ο καταρτιζόμε¬ 
νος χ 2 χ αντίτιμο εισιτηρίου. 

7.3. ΔΑΠΑΝΕΣΔΕΞΙΩΣΕΩΝ, ΗΜΕΡΙΔΩΝ (ΚΩΔ.64.02.05). 

Το ύψος δαπανών για την κατηγορία καθορίζεται μέχρι 

του ποσού των 450 ευρώ / εκπαιδευτική σειρά. 

7.4. ΔΑΠΑΝΕΣ ΛΟΙΠΩΝ ΚΑΤΗΓΟΡΙΩΝ 

Το ύψος των επιλέξιμων δαπανών των λοιπών κατηγο¬ 
ριών οι οποίες περιγράφονται στην 112392/1.11.2004 
Απόφαση του Υπουργείου Απασχόλησης και Κοινωνικής 
Προστασίας, καθορίζεται μέχρι του ποσού που ορίζουν 
τα εγκεκριμένα τεχνικά δελτία των πράξεων. 

Άρθρο 8ο 

ΤΗΡΗΣΗ ΚΑΝΟΝΩΝ ΠΛΗΡΟΦΟΡΗΣΗΣ ΚΑΙ 
ΔΗΜΟΣΙΟΤΗΤΑΣ 

8.1. Ο φορέας υλοποίησης των πράξεων κατάρτισης 
αυτοαπασχολουμένων στον πρωτογενή τομέα θα πρέπει 
να τηρεί τους όρους πληροφόρησης και δημοσιότητας 
όπως αυτοί προκύπτουν από τον Καν. 1159/2000. Σε κάθε 
περίπτωση δημοσιοποίησης - δημοσίευσης θα πρέπει να 
γίνεται μνεία για τη συμμετοχή της Ευρωπαϊκής Ένωσης 
και ειδικότερατου Ευρωπαϊκού Κοινωνικού Ταμείου στην 
χρηματοδότηση των πράξεων. 

8.2. Η ισχύς της παρούσας αρχίζει με τη δημοσίευσή 
της στην Εφημερίδα της Κυβερνήσεως και λήγει στις 
31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2005 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθ. 5030 (4) 

Τροποποίηση του Οργανισμού Εσωτερικής Υπηρεσίας 
του Δήμου Φενεού Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του ν. 1188/1981 «Περί 
κυρώσεως του Κώδικα περί κατάστασης προσωπικού 

ΟΤΑ», όπως αυτές αντικαταστάθηκαν από εκείνεςτου άρ¬ 
θρου 8, παρ. 5, του ν. 2307/1995. 

2. Τις διατάξεις του ν. 2539/1997 και 3013/2002. 

3. Τον Οργανισμό Εσωτερικής Υπηρεσίας του Δήμου Φε- 
νεού που εγκρίθηκε με την υπ’ αριθμ. 5735/1999 απόφασή 
μας και δημοσιεύθηκε στο ΦΕΚ 620/11.5.1999 τ.Β', και 
όπως τροποποιήθηκε με την υπ’ αριθμ. 13189/2003 από¬ 
φασή μας και δημοσιεύθηκε στο ΦΕΚ 1378/26.9.2003τ.Β'. 

4. Την υπ’ αριθμ. 120/2004 νόμιμα ληφθείσα απόφαση 
του Δημοτικού Συμβουλίου του παραπάνω Δήμου, περί 
τροποποίησης του Οργανισμού Εσωτερική Υπηρεσίας 
του Δήμου αυτού. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του ν. 1188/1981, όπως αντικατα- 
στάθηκε με το άρθρο 8, παρ. 4 του ν. 2307/1995, που δια¬ 
τυπώθηκε στην υπ’ αριθμ. 5/18.3.2005 απόφαση αυτού. 

6. Τις διατάξεις του άρθρου 27 του ν. 2081/1992 με τις 
οποίες προστέθηκε νέο άρθρο στο ν. 1558/1985 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

7. Την υπ’ αριθμ. 8832/31.12.1997 απόφαση του Γενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεως αυτών κατ’ εντολή του (ΦΕΚ 
551/98/τ.Β') όπως τροποποιήθηκε μεταγενέστερα, απο¬ 
φασίζουμε: 

Τροποποιούμε τον Ο.Ε.Υ του Δήμου Φενεού ως εξής: 
Στο άρθρο 13του Ο.Ε.Υ.: 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

- Διαγράφουμε από την κατηγορία Υποχρεωτικής Εκ¬ 
παίδευσης , μία (1) Θέση Κλητήρα - Θυρωρού Κλάδου ΥΕ 
1 (σύνολο θέσεων Υποχρεωτικής Εκπαίδευσης 4). 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

- Προσθέτουμε στην κατηγορία Τεχνολογικής Εκπαί¬ 
δευσης μία (1) Θέση ΤΕ17 Διοικητικού - Λογιστικού (σύ¬ 
νολο θέσεων Τεχνολογικής Εκπαίδευσης: (2) 

Με την απόφασή μας αυτή προκαλείται δαπάνη σε βά¬ 
ρος του προϋπολογισμού του Δήμου τρέχοντος έτους και 
εφεξής, η οποία υπολογίζεται σε 3.000 Ε ετησίως και για 
την οποία έχει γίνει πρόβλεψη στον προϋπολογισμό του 
τρέχοντος έτους. 

Κατά τα λοιπά ισχύει η υπ’ αριθμ. 13189/2003 απόφασή 
μας με την οποία τροποποιήθηκε ο Ο.Ε.Υ. Δήμου Φενεού 
και η οποία δημοσιεύθηκε στο ΦΕΚ 1378/26.9.2003 τ.Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 22 Απριλίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης κ.α.α. 

Κ. ΑΘΑΝΑΣΟΠΟΥΛΟΣ 

-♦- 

(5) 

Χορήγηση άδειας άσκησης επαγγέλματος Κοινωνικής 
Λειτουργού στη Μπαμπάλα Ευγενία του Κωνσταντί¬ 
νου, κατοίκου Βασιλειάδας Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Με την υπ’ αριθμ. Δ.Υ.Π/1937/25.4.2005 απόφαση του 
Νομάρχη Καστοριάς, χορηγείται στη Μπαμπάλα Ευγενία 


του Κωνσταντίνου, άδεια άσκησης επαγγέλματος Κοινω¬ 
νικής Λειτουργού. 

Με εντολή Νομάρχη 
Η Διευθύντρια κ.α.α. 

ΜΙΧΑΛΗΣ ΤΖΑΤΖΑΛΗΣ 

- ♦ - 

Αριθ. 806 (6) 

Κύρωση αναδασμού αγροκτήματος «ΖΑΠΠΕΙΟ» 
στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 15 παρ. 1 ν. 674/1974 «Πε¬ 
ρί αναδασμού της γης κ.λ.π.». 

2. Τα κτηματολογικά στοιχεία του πίνακα διανομής (με¬ 
τά αποσπάσματος κτηματολογικού πίνακα) και το διά¬ 
γραμμα του αναδασμού έτους 1994 του αγροκτήματος 
ΖΑΠΠΕΙΟΥ. 

3. Την προφορική εισήγηση της Δ/νσης Τοπογραφικής 
Ν. Λάρισας, αποφασίζουμε: 

Κυρώνουμε το νέο κτηματικό καθεστώςπου διαμορφώ¬ 
θηκε κατά τον αναδασμό έτους 1994 του αγρ/τος ΖΑΠ- 
ΠΕΙΟΥ, όπως αυτό δείχνεται και απεικονίζεται στα σχετι¬ 
κά κτηματολογικά στοιχεία (πίνακες και διαγράμματα) 
της περιοχής αυτής που συνέταξε η Επιτροπή Αναδα¬ 
σμού του παραπάνω αγρ/τος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Απριλίου 2005 

Ο Νομάρχης 
ΛΟΥΚΑΣ ΚΑΤΣΑΡΟΣ 

- ♦ - 

Αριθ. 6478 (7) 

Κύρωση υποχρεωτικού αναδασμού αγροκτήματος 
«Μίσχος» (Τμήμα) Ν. Ροδόπης έτους 2004. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του ν. 674/1977 άρθρο 15, παρ. 1. 

2. Τη σχετική εισήγηση της Δ/νσης Αγροτικής Ανάπτυ¬ 
ξης - Τμήμα Διαχ/σης Αγρ/κής Γης, αποφασίζουμε: 

Κυρώνουμε το νέο κτηματικό καθεστώςπου διαμορφώ¬ 
θηκε με τον αναδασμό κατά το έτος 2004 στην κτηματική 
περιοχή «Μίσχος» (Τμήμα) Ν. Ροδόπης όπως αυτό απει¬ 
κονίζεται στους συνταχθέντες από την Επιτροπή Αναδα¬ 
σμού κτηματολογικούς πίνακες και διαγράμματα της πε¬ 
ριοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 22 Απριλίου 2005 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 
-♦- 

( 8 ) 

Χορήγηση άδειας κυκλοφορίας φαρμακευτικού σκευά¬ 
σματος ΩΙΟΙΟΡΕΝΑΟ/ΒΕνΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 24174/15.4.2005 απόφαση του ΕΟΦ 
χορηγείται, βάσει των διατάξεων του άρθρου 3 της παρα- 

γράψου 1 της κοινής υπουργικής απόφασης Α6/9392/ 
1991, άδεια κυκλοφορίας στο φαρμακευτικό σκεύασμα 
ΩΙΟΕΟΡΕΝΑΟ/ΒΕνΟ. 

Δραστικές ουσίες: ΩΙΟΙΟΡΕΝΑΟ ΟΙΕΤΗΥΙΑΜΜΟ- 
ΝΐυΜ 

Μορφή/Περιεκτικότητα: Γέλη 1% 

Δικαιούχος προϊόντος: ΒΕ\/0 ΑΕ 
Υπεύθυνος κυκλοφορίας: ΒΕνΟ ΑΕ. 

Η Διευθύντρια 
Α. ΚΟΥΤΣΟΥΚΗ 

-♦- 

0 ) 

Χορήγηση άδειας κυκλοφορίας φαρμακευτικού σκευά¬ 
σματος ΑΝΤΙΟΟΑΟυΐΑΝΤ ΟΙΤΡΑΤΕ ΡΗ03ΡΗΑΤΕ 
ΩΕΧΤΒ03Ε δΟΕΙΙΤΙΟΝ/ΒΙΟΣΕΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 24652/19.4.2005 απόφαση του ΕΟΦ 
χορηγείται, βάσειτωνδιατάξεωντου άρθρου 3τηςπαρα- 
γράφου 1 της κοινής υπουργικής απόφασης Α6/9392/91, 
άδεια κυκλοφορίας στο φαρμακευτικό σκεύασμα ΑΝΤΙ- 
ΟΟΑΟυΐΑΝΤ ΟΙΤΒΑΤΕ ΡΗ05ΡΗΑΤΕ ΩΕΧΤΒ03Ε 30- 
ϋϋΤΙΟΝ/ΒΙΟΣΕΡ. 

Δραστικές ουσίες: ΟΙΤΒΙΟ ΑΟΙϋ ΑΝΗΥϋΒΟίϋδ, ΜΟΝΟ- 
ΒΑδΙΟ δΟΩΙίϋΜ ΡΗΟδΡΗΑΤΕ ΩΙΗΥΩΒΑΤΕ, ΩΕΧΤΒ03Ε 
ΜΟΝΟΗΥΩΒΑΤΕ, δΟΩΙίϋΜ ΟΙΤΡίΑΤΕ ΟΙΗΥΩΒΑΤΕ 
Μορφή/Περιεκτικότητα: Ενέσιμο διάλυμα 
Δικαιούχος προϊόντος: ΒΙΟΣΕΡ ΑΕ 
Υπεύθυνος κυκλοφορίας: ΒΙΟΣΕΡ ΑΕ 

Η Διευθύντρια 
Α. ΚΟΥΤΣΟΥΚΗ 


( 10 ) 

Χορήγηση άδειας κυκλοφορίας φαρμακευτικού σκευά¬ 
σματος ΤΒΟΜΕΤΗΑΜΙΝΕ ΙΝϋΕΟΤΙΟΝ 0,3 Μ/ΒΙΟΣΕΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 25041/20.4.2005 απόφαση του ΕΟΦ 
χορηγείται, βάσειτωνδιατάξεωντου άρθρου 3της παρα¬ 
γράφου 1 της Κοινής Υπουργικής Απόφασης Α6/9392/91, 
άδεια κυκλοφορίας στο φαρμακευτικό σκεύασμα ΤΒΟ- 
ΜΕΤΗΑΜΙΝΕ ΙΝϋΕΟΤΙΟΝ 0,3 Μ/ΒΙΟΣΕΡ. 

Δραστικές ουσίες: ΤΒΟΜΕΤΑΜΟΕ 

Μορφή/Περιεκτικότητα: Διάλυμα για ενδοφλέβια έγχυ¬ 
ση 0,3 Μ 

Δικαιούχος προϊόντος: ΒΙΟΣΕΡ ΑΕ 

Υπεύθυνος κυκλοφορίας: ΒΙΟΣΕΡ ΑΕ 

Η Διευθύντρια 
Α. ΚΟΥΤΣΟΥΚΗ 

- 1 - 

( 11 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΕΝΑΗΙΜΙΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 4308/19.4.2005 απόφαση του ΕΟΦ 
χορηγείται, βάσειτωνδιατάξεωντου άρθρου 3της παρα¬ 
γράφου 1 της Κοινής Υπουργικής Απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
ΕΝΑΗΙΜΙΝΕ. 

Δραστική ουσία: ΟΕΤΙΒΙΖΙΝΕ ΟΙΗΥΟΒΟΟΗΙΟΒΙΟΕ 

Μορφή/Περιεκτικότητα: Επικαλυμμένο με λεπτό υμένιο 
δισκίο ΙΟπις/ΤΑΒ 

Δικαιούχος προϊόντος: ΒΕΜΕΩΙΝΑ ΑΒΕΕ 

Υπεύθυνος κυκλοφορίας: ΒΕΜΕΩΙΝΑΑΒΕΕ 

Η Διευθύντρια 
Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




